สวัสดีคุณครับ มีเหตุสงสัยหากมือเปล่าสัมผัสโดนเลือดประจำเดือนที่ติดบนถุงยางอนามัย(ใช้แค่นิ้วโป้งกับนิ้วชี้ ดึงถุงยางอนามัยออกหลังเสร็จกิจ)ถ้าฝ่ายหญิงมีเชื้อ HIV เรามีความเสี่ยงที่จะได้รับเชื้อไหมครับ
สวัสดีค่ะ โรค hiv เป็นการติดเชื้อไวรัส hiv ในร่างกาย ทำให้ระบบภูมิคุ้มกันบกพร่องจนทำให้เกิดภาวะเอดส์ และติดเชื้อฉวยโอกาสจนอาจเสียชีวิตในที่สุดการติดต่อของเชื้อ hiv-การรับเลือด-การใช้เข็มฉีดยาร่วมกัน-การมีเพศสัมพันธ์ทางช่องคลอด/ทวารหนัก/การใช้ปาก-จากมารดาสู่บุตรในระหว่างตั้งครรภ์หรือให้นมบุตร-สารคัดหลั่งของผู้ติดเชื้อเช่นเลือด มาโดนที่แผล หรือเข้าไปในเยื่อบุตาหรือปากหรือเยื่อบุอวัยวะเพศหากมือที่จับเลือดไม่มีแผลเลย แทบจะไม่มีโอกาสรับเชื้อ เพราะผิวหนังเป็นเกราะป้องกันเชื้อโรคที่ดีค่ะ แต่หลังสัมผัสควรรีบใช้น้ำเปล่าสะอาดจำนวนมากล้างเลือดที่ติดมือออกให้สะอาดค่ะหากไม่แน่ใจ แนะนำปรึกษาแพทย์ใกล้บ้านเพื่อประเมินความเสี่ยงอีกครั้ง และไม่ควรมีเพศสัมพันธ์ขณะมีประจำเดือน เพราะเสี่ยงต่อการติดเชื้อหรือเกิดแผลได้มากขึ้นควรหลีกเลี่ยงการติดต่อและสัมผัสกับผู้ป่วยที่มีเชื้อ hiv ดังช่องทางที่กล่าวไป